بادهلر نوش ائتمشیک، پیمانهلردن چیخمیشیق
آتش غمدن نه قورخاق کیم، سمندر خصلتیک
شمعلر یاندیرمیشیق، پروانهلردن چیخمیشیق
پیریمیز پیر موغاندیر، خادم میخانهییک
رندلر ذؤقین گؤروب، دیوانهلردن چیخمیشیق
ایندی بیر اکراه اولوب مئیدن، نظردن دوشموشوک
یوخسا مین مین مجلیس مستانهلردن چیخمیشیق
گاه اؤپوب یارین آیاغین، گاه دولاننیق باشینا
بیز پریشان زولفلر تک شانهلردن چیخمیشیق
بیر شعاعین ذرّه سیندندیر، فقط رنگ اؤزگهدیر
دیرلردن، مسجدِ ویرانهلردن چیخمیشیق
قدر و قیمت سیز بیزی ظن ایتمه واحد، عارف اول
پر بها گنجینهییک، ویرانهلردن چیخمیشیق
شاعیر: علی آقا واحد
طبقه بندی:
azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab prs_Arab